CELEX: 31981R3198
Language: el
Date: 1981-11-09
Title: Κανονισμός (EOK) αριθ. 3198/81 τού Συμβουλίου τής 9ης Νοεμβρίου 1981 περί τροποποιήσεως τού κανονισμού (EOK) αριθ. 3439/80 περί επιβολής οριστικού δασμού αντιντάμπινγκ στίς εισαγωγές ορισμένων νημάτων εκ πολυεστέρος καταγωγής Ηνωμένων Πολιτειών Αμερικής

Avis juridique important

|

31981R3198

Κανονισμός (EOK) αριθ. 3198/81 τού Συμβουλίου τής 9ης Νοεμβρίου 1981 περί τροποποιήσεως τού κανονισμού (EOK) αριθ. 3439/80 περί επιβολής οριστικού δασμού αντιντάμπινγκ στίς εισαγωγές ορισμένων νημάτων εκ πολυεστέρος καταγωγής Ηνωμένων Πολιτειών Αμερικής  

Επίσημη Εφημερίδα αριθ. L 322 της 11/11/1981 σ. 0002 - 0003 Ισπανική ειδική έκδοση: Κεφάλαιο 11 τόμος 28 σ. 0069  Πορτογαλική ειδική έκδοση : Κεφάλαιο 11 τόμος 28 σ. 0072 

***** ΚΑΝΟΝΙΣΜΟΣ (ΕΟΚ) αριθ. 3198/81 ΤΟΥ ΣΥΜΒΟΥΛΙΟΥ  της 9ης Νοεμβρίου 1981  περί τροποποιήσεως του κανονισμού (ΕΟΚ) αριθ. 3439/80 περί επιβολής οριστικού δασμού αντιντάμπινγκ στις εισαγωγές ορισμένων νημάτων εκ πολυεστέρος καταγωγής Ηνωμένων Πολιτειών Αμερικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητος (1), και ιδίως τα άρθρα 11 και 14,  την πρόταση που υπέβαλε η Επιτροπή κατόπιν ακροάσεως της Συμβουλευτικής Επιτροπής που συνεστήθη δυνάμει του άρθρου 6 του κανονισμού (ΕΟΚ) αριθ. 3017/79,  Εκτιμώντας:  ότι, μετά τη δημοσίευση του κανονισμού (ΕΟΚ) αριθ. 3439/80 του Συμβουλίου της 22ας Δεκεμβρίου 1980 περί επιβολής οριστικού δασμού αντιντάμπινγκ στις εισαγωγές ορισμένων νημάτων εκ πολυεστέρος καταγωγής Ηνωμένων Πολιτειών Αμερικής (2), οι εξαγωγείς νημάτων, ειδικά προοριζομένων για υφασμένες ετικέτες εμπορίου και συνθετικά απορροφητικά χειρουργικά νήματα ραφής, και οι εισαγωγείς ημικατειργασμένου νήματος ραφής διαμαρτυρήθηκαν στην Επιτροπή ισχυριζόμενοι ότι ο εφαρμοζόμενος στις εξαγωγές από τις Ηνωμένες Πολιτείες Αμερικής δασμός αντιντάμπινγκ εισεπράττετο αδικαιολογήτως·  ότι οι πωλήσεις αυτών των προϊόντων στην Κοινότητα υπόκεινται σε αυτόν τον οριστικό δασμό αντιντάμπινγκ για τον απλό λόγο ότι υπάγονται στον ίδιο κώδικα ΝΙΜΕΧΕ όπως τα εισαγόμενα νήματα που πραγματικά αποτελούν το αντικείμενο της καταγγελίας·  ότι, για το λόγο αυτό, η Επιτροπή διεξήγαγε έρευνα στους καταγγέλοντες παραγωγούς·  ότι οι παραγωγοί αυτοί διαβεβαίωσαν ότι η καταγγελία τους αφορούσε μεν τον κώδικα ΝΙΜΕΧΕ 51.01-28, που περιλαμβάνει όλα τα μη υφασμένα νήματα εκ πολυεστέρων πολλαπλά ή σε δέσμες, δεν επεκτείνετο σε εστριμμένα νήματα για υφασμένες ετικέτες εμπορίου, αυτοκόλλητα και περιελιγμένα σε κώνους ούτε σε συνθετικά απορροφητικά χειρουργικά νήματα ραφής, ούτε σε ημικατειργασμένα νήματα ραφής·  ότι, κατά συνέπεια, δεν πρέπει να υποβληθούν οι υφασμένες ετικέτες εμπορίου, τα συνθετικά απορροφητικά χειρουργικά νήματα ραφής και τα ημικατειργασμένα νήματα ραφής στην εφαρμογή του προσωρινού δασμού αντιντάμπινγκ που επεβλήθη με τον κανονισμό (ΕΟΚ) αριθ. 2297/80 (3), ούτε στην εφαρμογή του οριστικού δασμού αντιντάμπινγκ που υπεβλήθη με τον κανονισμό (ΕΟΚ) αριθ. 3439/80· ότι πρέπει συνεπώς να ανακληθούν τα μέτρα αυτά ως προς τα προαναφερόμενα προϊόντα και να προβλεφθεί η απόδοση κάθε οριστικά εισπραχθέντος δασμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ που επεβλήθη από τον κανονισμό (ΕΟΚ) αριθ. 2297/80 και ο οριστικός δασμός αντιντάμπινγκ που επεβλήθη από τον κανονισμό (ΕΟΚ) αριθ. 3439/80, στις εισαγωγές νημάτων εκ πολυεστέρων, της διακρίσεως ex 51.01 Α του Κοινού Δασμολογίου και που αντιστοιχούν στους κώδικες ΝΙΜΕΧΕ 51.01-25, 26 και 28, δεν εφαρμόζεται:  α) στα νήματα εκ πολυεστέρων που προορίζονται ειδικά για υφασμένες ετικέτες εμπορίου, που είναι εστριμμένα, αυτοκόλλητα και περιελιγμένα σε κώνους·  β) στα συνθετικά απορροφητικά χειρουργικά νήματα ραφής εκ πολυ-διοξανόνης·  γ) στα μονά μη εστριμμένα συνθετικά νήματα (μονόκλωνα) με εγκάρσια διάσταση όχι πάνω από 1 χιλιοστό και μήκος μεταξύ 15 εκατοστών και 150 εκατοστών μη αποστειρωμένων, συσκευασμένα σε κενό αέρος για την κατασκευή χειρουργικών νημάτων ραφής.  Άρθρο 2  Τα εισπραχθέντα ποσά κάθε είδους δασμών αντιντάμπινγκ, επιβληθέντων στα εν λόγω προϊόντα προ της θέσεως σε εφαρμογή του παρόντος κανονισμού, επιστρέφεται.  Άρθρο 3  Το σημείο γ στο άρθρο 3 του κανονισμού (ΕΟΚ) αριθ. 3439/80 αντικαθίσταται από το παρακάτω κείμενο:  «γ) στα νήματα ραφής που αποτελούνται από πολλαπλά εστριμμένα ή κορδονωτά νήματα, έτοιμα ή ημικατειργασμένα, τύπου «Core Yarn» εστριμμένα τελικά σε σχήμα «Ζ». Το νήμα «Core Yarn» είναι νήμα ραφής αποτελούμενο από περισσό  τερα νήματα εστριμμένα μαζί, κάθε νήμα δεν είναι κατασκευασμένο από ένα πυρήνα συνεχούς συνθετικής ίνας περιβαλλομένης από ασυνεχείς φυσικές, συνθετικές ή τεχνητές υφαντουργικές ίνες.»  Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Νοεμβρίου 1981.  Για το Συμβούλιο  Ο Πρόεδρος  K. BAKER  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 358 της 31. 12. 1980, σ. σ. 91.  (3) ΕΕ αριθ. L 231 της 2. 9. 1980, σ. 5.